Waarom pla Trump só en nie ANC? | Netwerk24
Waarom pla Trump só en nie ANC?
Deur Johan Wepener, Durbanville 20 Januarie 2020 00:00
Dawie van Sterrewag (14.01) skryf gereeld oor pres. Donald Trump en waarom Trump vir hom onaanvaarbaar is, en dit is sy goeie reg. Hy doen dit egter so gereeld dat ek nie anders kan as om te wonder waarom juis Trump hom so pla?
Toegegee, Trump is ’n allemintige boelie en so selfvoldaan dat dit nie perke ken nie. Vol foute dus. Hy is egter deur Amerikaners as hul president verkies en daaraan kan Dawie niks verander nie. En hy gaan baie waarskynlik vir ’n tweede termyn verkies word.
En wees eerlik, Trump moet, soos sy voorgangers, uiters moeilike besluite neem. Hy is baie anti-oorlog, meer so as van sy voorgangers.
En wees verder eerlik en erken dat Trump meer liefde vir sy vaderland het as die hele ANC tesame. Maar tabelle van ANC-vergrype het Dawie nog nie gepubliseer nie. Waarom nie?
Soos iemand anders ook wou, bied ek aan om Dawie op ’n enkelrit na die VSA op my koste te plaas en dat hy dan daar voltyds vir Trump kan kritiseer.